Tann sýriski sorgarleikurin–Haifaa Awad um kríggið í Sýria Tað hevur eydnast okkum at fáa sýriska læknan Haifaa Awad til Føroya á vitjan. Hesaferð eru ørindi hennara, at greiða frá sínum upplivingum, tá hon arbeiddi á sjúkrahúsi í Sýria undir áhaldandi borgarakrígnum. Haifaa er 30 ára gomul og hevur livað ein stóran part av lívinum í Danmark, har hon eisini hevur lisið til lækna. Eisini fer hon at tosa um hvat tað er, sum ger at ungir evropearar ynskja at luttaka í borgarakrígnum í Sýria, og um hvussu vit best innlima flóttafólk í norðurlendsku londini. Haifaa fer at enda at hugleiða um framtíðarútlit hjá Sýria og sýriska fólkinum. Temakvøldið, sum bituff skipar fyri, verður hildið í Østrøm í Tórshavn fríggjakvøldið 17. februar og í Løkshøll í Runavík leygarkvøldið 18. februar. Heini í Skorini fer at leiða bæði kvøldini, greiða frá um Sýria og hava samrøðu við Haifaa aftaná fyrilesturin. Tiltøkini byrja kl. 19.30 og enda kl. 22.00 Atgongumerki til Haifa í Østrøm 17. februar fáast á Kunningarstovuni í Tórshavn og til Haifa í Løkshøll á www. loksholl. fo og á Kunningarstovuni í Saltangará.